এই শীতে দেখা করতে চান অমিতাভ বচ্চনের সঙ্গে? আপনার অপেক্ষায় রয়েছেন আলবার্ট আইনস্টাইন, সচিন তেন্ডুলকর, ব্র্যাঞ্জেলিনা। খুলে দেওয়া হয়েছে মাদারস ওয়াক্স মিউজিয়াম-এর দ্বিতীয় পর্যায়। নিউ টাউনের ফিনান্স সেক্টরে ৫ হাজার বর্গফুট এলাকা জুড়ে স্থাপিত এই মোম জাদুঘরটি লন্ডনের মাদাম তুসোরের আদলে নির্মিত। এটি উত্সর্গ করা হয়েছে মাদার টেরিজার নামে।
 ওয়েব ডেস্ক: এই শীতে দেখা করতে চান অমিতাভ বচ্চনের সঙ্গে? আপনার অপেক্ষায় রয়েছেন আলবার্ট আইনস্টাইন, সচিন তেন্ডুলকর, ব্র্যাঞ্জেলিনা। খুলে দেওয়া হয়েছে মাদারস ওয়াক্স মিউজিয়াম-এর দ্বিতীয় পর্যায়। নিউ টাউনের ফিনান্স সেক্টরে ৫ হাজার বর্গফুট এলাকা জুড়ে স্থাপিত এই মোম জাদুঘরটি লন্ডনের মাদাম তুসোরের আদলে নির্মিত। এটি উত্সর্গ করা হয়েছে মাদার টেরিজার নামে। মোমের মূর্তিগুলি তৈরি করেছেন বর্ষীয়ান ভাস্কর সুশান্ত রায়। জাদুঘরে মোমের মূর্তিগুলি ঘুরে দেখার পাশাপাশি পছন্দের ব্যক্তির মোমের মূর্তির সঙ্গে ছবি তুলতে পারেন দর্শনার্থীরা। দ্বিতীয় পর্যায়েও রয়েছে এমন অনেক সেলিব্রিটির মোমের মূর্তি, যাঁদের একবার দেখার জন্য মাইলের পর মাইল হাঁটা যায়।